《金缕曲·吊四川邹容墓》
清代·邹韬

真个奇男子。恁青年、一身是胆，首先从事。振笔倡言拍满族，罗首八旗丑史。

更痛告、淫威专制。章氏株连缘作序，著书人、坐罪寻欧例。

三字狱，折磨死。

扬州十日遭屠记。更难堪、屠疁三次，全城紧闭。足引汉民心愤激，革命昌言起义。

造中国、共和时世。烈士身家拚一掷，吊英灵、遗墓华泾里。

哀宿草，凄何底。